Zápisnica pedagogickej rady     
Dátum konania: 22.06.2026
Miesto konania: Základná škola, Ihľany 127

Predsedajúci: Riaditeľka školy

Prítomní: všetci pedagogickí zamestnanci základnej školy okrem Mgr. M. Starinskej (PN)
             Program rokovania
1. Otvorenie, privítanie, určenie zapisovateľov, overovateľov
2. Kontrola plnenia uznesení

3. Prerokovanie a schválenie ŠkVP „Malá škola, veľké veci“ na školský rok 2026/2027

4. Prerokovanie výsledkov hodnotenia a klasifikácie prospechu a správania žiakov a opatrení vo výchove za II. polrok šk. roka 2025/2026          

5. Hodnotenie a klasifikácia žiakov s povoleným individuálnym vzdelávaním

6. Hodnotenie a klasifikácia žiakov so ŠVVP

7. Správa vedúcej MZ- Hodnotenie práce MZ
8. Správy koordinátorov – Hodnotenie práce koordinátorov

9. Organizačné pokyny k záveru šk. r. 2025/2026

10. Rôzne

11. Prijatie uznesení

12. Záver

 Priebeh rokovania

K bodu 1 

Pedagogickú radu otvorila riaditeľka školy, ktorá oboznámila prítomných s programom zasadnutia. Nikto z prítomných nepodal návrh na doplnenie alebo zmenu programu. Program bol schválený. Riaditeľka školy určila za zapisovateľa zápisnice Mgr. Dominiku Dzurňákovú. Ing., Mgr. Marcelu Paludkovú a Mgr. Adelínu Oračkovú.a za overovateľov zápisnice.
K bodu 2
Žiadna úloha z predchádzajúceho obdobia nezostala nesplnená.
K bodu 3
Prerokovanie návrhu ŠkVP s účinnosťou od 01. 09. 2026 – zosúladenie reformných a dobiehajúcich ročníkov, zavedenie Daltonských piatkov.
Riaditeľka školy predložila na schválenie aktualizovanú verziu ŠkVP. Zdôraznila, že škola sa od školského roka 2026/2027 nachádza v prechodnom období, čo si vyžiadalo špecifickú štruktúru dokumentu:

1. ročník (Reformný): Výučba sa organizuje plne podľa nového ŠVP pre základné vzdelávanie a jeho Dodatku č. 5. Hodnotenie a ciele sú nastavené podľa štátnych vzdelávacích cyklov.

2. – 4. ročník (Dobiehajúci): Žiaci pokračujú v plnení doterajšieho programu. Ich učebné plány boli v ŠkVP zachované, aby kontinuálne dokončili primárne vzdelávanie bez narušenia štruktúry predmetov.

Zavedenie Daltonského piatku (Plošne 1. – 4. ročník): vedenie školy po dohode s metodickým združením zavádza Daltonský piatok ako jednotnú inovatívnu formu pre celý 1. stupeň.
K bodu 4
Hodnotenie výchovno-vzdelávacích výsledkov, správania a dochádzky žiakov za II. polrok školského roka 2025/2026 podali triedni učitelia v jednotlivých triedach /pozri prílohu/. 

V tomto bode všetci triedni učitelia:  

· informovali o prospechu, dochádzke a správaní žiakov. 
Pedagogická rada: 

· schvaľuje hodnotenie a klasifikáciu žiakov za hodnotené obdobie, 
· odporúča prijať opatrenia na zlepšenie výchovno-vzdelávacích výsledkov.
K bodu 5
Pedagogická rada bola oboznámená s klasifikáciou žiakov s povoleným individuálnym vzdelávaním a ich aktuálnym stavom.
K bodu 6

Prednieslo sa hodnotenie a klasifikácia žiakov so ŠVVP a zhodnotili sa ich dosiahnuté výsledky vo výchovno-vzdelávacom procese.
K bodu 7
Vedúca MZ predniesla hodnotiacu správu metodického združenia, v ktorej vyzdvihla najmä výmenu pedagogických skúseností prostredníctvom otvorených hodín a pôsobenie mentora na škole.
K bodu 8

Predniesli sa hodnotiace správy koordinátorov čitateľskej gramotnosti, environmentálnej výchovy, výchovy k manželstvu a rodičovstvu, koordinátora vo výchove a vzdelávaní a finančnej gramotnosti. Zo správ vyplynulo, že mnohé aktivity sa podarilo úspešne začleniť priamo do vyučovacieho procesu. Realizoval sa zber odpadkov v okolí školy, starostlivosť o rastliny. Realizovali sa rôzne podujatia a súťaže, najmä súťaže v prednese a čitateľská súťaž Čitateľský oriešok.

K bodu 9

Úlohy na nasledujúce obdobie:

a) vypísať návrhy na výchovné opatrenia - pochvaly  udelené na porade a  v tlačenej podobe odovzdať po podpise RŠ žiakom 

       termín: 24.06.2026 

       zodp.: triedni učitelia

b) uzavrieť triednu dokumentáciu, vymeškané hodiny sa počítajú do 22.06.2026 vrátane, zaznačiť znížené známky zo správania 

c)  dopísať doložky na vysvedčenia žiakom, ktorých sa týkajú (4.  roč., končiaci žiaci, žiaci s IVP) 

 termín: 25.06.2026 

zodp.: Mgr. M. Galliková, triedni učitelia 

d) ukončiť záznamy o práci v záujmových útvaroch  

termín: 26.06.2026

 zodp.: vedúci záujm. útvarov 

e) vytlačiť vysvedčenia, skontrolovať ich a odovzdať na podpis RŠ 

 termín: 25.06.2026 

zodp.: Mgr. M.Galliková, triedni učitelia  

f) pripraviť Odstúpenie dokumentácie pre žiakov 4. ročníka a žiakov, ktorí prestupujú

termín: 23.06.2026

zodp.: triedni učitelia

g)  pripraviť priestory na slávnostné ukončenie školského roka 

  termín: 25.06.2026 

zodp.: TU,PA 

h)  zrealizovať slávnostné ukončenie školského roka  s pripraveným programom, odovzdávanie vysvedčení v jednotlivých triedach a ukončením o 08,00 hod.  

termín: 26.06.2026

 zodp.: triedni učitelia RŠ

i) oznámiť žiakom zmenu v rozvrhu a to tak, že 23.06. a 24. 06. je práca s učebnicami v triedach, 25. 06. športový deň a 26.06. slávnostné ukončenie škol. roka

 termín: 26.06.2026 

 zodp.: tr. učitelia a RŠ  

K bodu 10

Prítomní mali priestor na diskusiu a predloženie návrhov a pripomienok.
K bodu 11

Uznesenia:
Pedagogická rada:

PREROKOVALA a SCHVAĽUJE

1. Školský vzdelávací program s názvom „Malá škola, veľké veci“ s účinnosťou od 01. septembra 2026, ktorý:

pre 1. ročník implementuje nové štátne kurikulum v zmysle Dodatku č. 5 k ŠVP pre základné vzdelávanie (vstup do kurikulárnej reformy),

pre 2. – 4. ročník zachováva kontinuitu dobiehajúceho vzdelávacieho programu,

pre všetky ročníky 1. stupňa (1. – 4. ročník) zavádza inovatívnu organizačnú formu výučby – Daltonský piatok.

Hlasovanie: Za: 6   Proti: 0  Zdržali sa: 0

1. Prechodné ustanovenia ŠkVP, ktoré legislatívne upravujú súbežné vzdelávanie podľa dvoch systémov štátneho kurikula a organizáciu vyučovania v daltonských blokoch.
2. Zavedenie duálneho režimu vedenia dokumentácie a informovania zákonných zástupcov o hodnotení žiakov s účinnosťou od 01. septembra 2026. Pedagogická rada určuje podmienky súbežného využívania papierových žiackych knižiek a elektronických systémov EduPage a schvaľuje prechodné pravidlá pre zápis hodnotenia v reformnom a dobiehajúcich ročníkoch.

Termín účinnosti: 01. 09. 2026   
Z: vyučujúci na 1. stupni.

2. Po prerokovaní schvaľuje udelenie pochvaly riaditeľky školy žiakom podľa predloženého návrhu triednych učiteľov za vynikajúcu  umeleckú reprezentáciu školy na spomienkovom koncerte venovanom Elene Lackovej.
BERIE NA VEDOMIE
1. Informácie o celoplošnom vstupe školy do kurikulárnej reformy od 01. 09. 2026 v 1. ročníku
2. Konsolidované znenie Štátneho vzdelávacieho programu pre základné vzdelávanie schválené Ministerstvom školstva, výskumu, vývoja a mládeže SR pod číslom 2023-11270/20346:5-C2141 v znení Dodatku č. 5 s účinnosťou od 01. 09. 2026, ktoré je záväzné pre všetky ročníky 1. stupňa ZŠ 
3. Rozdiely v organizácii a metodike výučby medzi reformným 1. ročníkom (Daltonské piatky, formatívne hodnotenie) a 2. – 4. ročníkom (tradičná vyučovacia hodina, Daltonské piatky, sumatívne hodnotenie známkami).

4. Výchovno-vzdelávacie výsledky, dochádzku, správanie žiakov jednotlivých tried, vrátane žiakov postupujúcich podľa IVP programu a dochádzku žiakov tak, ako ich predložili triedni učitelia

5. Hodnotiace správy o činnosti koordinátorov za príslušné obdobie školského roka 2025/2026 v kariérových pozíciách:

a) Správu o činnosti koordinátora prevencie sociálno-patologických javov (šikanovanie, kyberšikanovanie, závislosti).

b) Správu o činnosti koordinátora environmentálnej výchovy.

c) Správu o činnosti koordinátora pre rozvoj čitateľskej, finančnej gramotnosti

d) Správu o výchove k manželstvu a rodičovstvu

6. Hodnotiacu správu o činnosti Metodického združenia pre 1. stupeň ZŠ za príslušné obdobie školského roka, ktorú predložila vedúca MZ.

7. Udelenie pochvál triednych učiteľov žiakom podľa predložených návrhov triednych učiteľov.

UKLADÁ ÚLOHY

1. Triednym učiteľom 1. stupňa zapracovať zmeny do tematických výchovno-vzdelávacích plánov a triednych rozvrhov a preukázateľne informovať zákonných zástupcov o zmene organizácie vyučovania v piatok – Daltonské piatky
Termín účinnosti: 01.09.2026

Zodpovední: Učitelia 1. stupňa

2. Vedúcej Metodického združenia (MZ) 
Zapracovať inovované znenie ŠkVP podľa Dodatku č. 5 do plánu práce MZ a koordinovať zosúladenie kritérií hodnotenia žiakov (slovné hodnotenie v 1. ročníku vs. klasifikácia známkami v 2. – 4. ročníku) 
Termín: do 01. 09. 2026
Zodpovedný: vedúci MZ 1. stupňa

3. Vedúcej MZ vypracovať a schváliť Dodatok č. 5 k Plánu práce MZ, ktorý bude reflektovať aktuálne pedagogicko-organizačné zmeny, úpravu výchovno-vzdelávacieho procesu a schválené opatrenia na zlepšenie výchovno-vyučovacích výsledkov žiakov prijaté na tomto zasadnutí pedagogickej rady.

Termín: do 01. 09. 2026

Zodpovedný: vedúci MZ
4. Vedúcej MZ prerokovanie zavedenia Daltonských piatkov. Učitelia 1. stupňa vypracujú harmonogram a daltonské pravidlá.
Termín: do 01. 09. 2026

Zodpovedný: vedúci MZ
5. Integrovať do edukačného procesu a plánov prvky rozvoja charakteru, metakognitívnych zručností (učiť sa učiť), digitálnej gramotnosti a bezpečného/etického využívania umelej inteligencie (AI).
Termín: Trvalý od 01. 09. 2026
Zodpovední: Pedagogickí zamestnanci 1. stupňa  
6. Školskému špeciálnemu pedagógovi (ŠŠP)
Poskytnúť metodickú súčinnosť triednym učiteľom pri úprave a aplikácii cieľov inovovaného ŠkVP (Dodatok č. 5) do Individuálnych vzdelávacích programov (IVP) pre začlenených žiakov.
Termín: priebežne, do 31. októbra 2026 (uzávierka tvorby IVP)
Zodpovedný: školský špeciálny pedagóg
7. Riaditeľke školy
Zabezpečiť zverejnenie aktualizované znenie Školského vzdelávacieho programu pre všetky ročníky 1. stupňa na webovom sídle školy a predložiť ho na vyjadrenie Rade školy.
Termín: do 31. augusta 2026
Zodpovedný: riaditeľka školy
K bodu 12
V závere riaditeľka školy poďakovala prítomným za účasť a zasadnutie pedagogickej rady ukončila.
Zapisovateľ: Mgr. D. Dzurňáková

_____________________
Overovatelia: Mgr. A. Oračková,  

_____________________

Ing., Mgr. M.Paludková 
_____________________
Riaditeľka školy: PaedDr. I. Miturová 
_____________________
Príloha:  
Klasifikačné správy jednotlivých tried

Vzhľadom na to, že príloha obsahujú citlivé údaje, nebudeme ich zverejňovať z dôvodu dodržiavania zákona č. 18/2018 Z. z. o ochrane osobných údajov (GDPR).
